༄༅། །རྒྱལ་བའི་ཡུམ་ཡི་གེ་གཅིག་མ་རྒྱན་
གྱི་མེ་ཏོག་ཅེས་བྱ་བ།
བཅོམ་ལྡན་རིགས་པའི་རལ་གྲི།
རྒྱལ་བའི་ཡུམ་ལ་ཕྱག་འཚལ་ལོ། །ཡུམ་ཡི་གེ་གཅིག་མའི་མཚན་དོན་ལ་ཨ་ཀྵ་ར་ནི་
མི་
པེ་འགྱུར་བ་དང་ཨེ་ཀ་ནི་གཅིག་སྟེ་མི་འགྱུར་མའིཡི་གེ་གཅིག་ནི་ཨ་སྟེ་སྒྲ་དང་དོན་སྐྱེ་མེད་
གཉིས་ཀ་མི་འགྱུར་བའི་ཕྱིར་རོ། །གླེང་གཞི་ནི་འདི་སྐད་ཐོས་ཞེས་གཞིར་བྱས་ནས་གང་
གིས་གང་གི་ཚེ་གང་ལ་གང་དང་ལྷན་ཅིག་ཐོས་ཞེ་ན། ཀུན་དགའ་བོ་བདག་གིས་དང་དུས་
གཅིག་གི་ཚེ་དང་། བཅོམ་ལྡན་འདས་དང་རྒྱལ་པོའི་ཁབ་དང་དགེ་སློང་གི་ཞེས་པ་ལྔས་
བསྟན་ཏོ། །
འདི་ནི་བརྒྱད་སྟོང་པ་ལ་སོགས་པ་དགེ་སློང་གི་གྲངས་མཐུན་པ་རྣམས་དང་དུས་
གཅིག་ཏུ་གསུངས་པར་མངོན་ནོ། །མདོ་ལས་དེའི་ཚེ་ཞེས་པས་ནི་འདི་མ་ཞུས་པར་
གསུངས་པས་ཆེད་དུ་བརྗོད་པའི་སྡེར་སྟོན་ཏོ། །སེམས་ཅན་ཐམས་ཅད་ལ་ཚེ་འདི་ལ་ཕན་
པ་དང་ཕྱི་མ་ལ་བདེ་བ་ཞེས་བྱ་བས་ཀྱང་འདི་ཐེག་པ་ཆེན་པོར་སྟོན་ཏེ་ཐེག་ཆུང་པ་རྣམས་
ནི་དེ་ལྟ་མ་ཡིན་པའི་ཕྱིར་རོ། །
~3~~

ཐར་ལམ་གསལ་སྒྲོན་ལས། རྒྱལ་པོ་མདོ་བཅུའི་རྩ་འགྲེལ་ཕྱོགས་བསྒྲིགས།.
འདི་ལྟ་སྟེ་ནི་དེ་སྟོན་པའི་སྐབས་འབྱེད་པའི་སྒྲ་སྟེ་ཨ་ནི་གཟུགས་དང་སྒྲ་དང་དོན་
དམ་པའི་ཨ་གསུམ་ལས་ཕྱི་མ་སེམས་ཀྱི་ཆོས་ཉིད་སྐྱེ་མེད་ཡིན་ལ་དེ་ལས་ནི་འཁོར་འདས་
ཀྱི་ཆོས་ཐམས་ཅད་ནམ་མཁའ་ལས་སྤྲིན་བཞིན་དུ་བྱུང་བ་ཡིན་ཏེ་ཨ་ཞེས་བྱ་བ་ནི་མ་སྐྱེས་
པའི་ཕྱིར་ཆོས་ཐམས་ཅད་ཀྱི་སྒོའོ་ཞེས་འབྱུང་ངོ་། །
དེས་ན་ཆོས་ཐམས་ཅད་ནི་སེམས་སུ་འདུས་ལ་དེའང་སྐྱེ་མེད་དུ་འདུས་ཏེ་དེ་རྟོགས་པ་
་པས་སངས་
ནི་ཆོས་ཐམས་ཅད་ཀྱི་ཆོས་ཉིད་རྟོགས་པའི་ཡུམ་ཡིན་ཏེ། སེམས་ནི་ཡེ་ཤེས་འབྱུང་བའི་རྒྱུ། །
སངས་རྒྱས་གཞན་དུ་མ་འཚོལ་ཅིག །བྱ་བ་དང༌། སེམས་རྟོགས་ན་ཡེ་ཤེས་ཡིན་པས
རྒྱས་གཞན་ནས་མི་བཙལ་བའི་འདུ་ཤེས་རབ་ཏུ་བསྒོམ་པར་བྱའོ། །ཞེས་བཤད་དོ། །འདི་
ཉམས་སུ་ལེན་པ་ལ་བཞི་ལས་དང་པོ་ཨ་གདོན་པ་ནི་ལྟོ་སྟོང་ལ་ཨ་ཉེ་ཤུ་རྩ་གཅིག་
དབུགས་གཅིག་ལ་འདོན་པ་ཡིན་ནོ། །
གཉིས་པ་ཨ་ཀློག་པ་ནི་ནམ་མཁའ་ལ་ཨ་དཀར་པོ་བསམ་ཏེ་ཇི་ཙམ་འདོད་པ་ཀློག་
པ་ཡིན་ནོ། །གསུམ་པ་ཨ་སྒོམ་པ་ནི་ཆོས་ཐམས་ཅད་སེམས་སུ་ཤེས་པར་བྱས་ཏེ་སེམས་དེ་
ཨ་དཀར་པོ་ཐམས་ཅུང་ཟད་དམར་བར་སྒོམ་པ་ཡིན་ནོ། །བཞི་པ་ཨ་སྟོང་ཉིད་དུ་བསམ་པ་
ནི་དེའི་ལག་པ་གཉིས་འདུས་ཏེ་དབུ་ལ་ཐིམ་དེའང་འདུས་ཏེ་སྟོང་ཉིད་དུ་ཐིམ་ནས་འོད་
གསལ་སྟོང་པ་ཉིད་ལ་སྒོམ་པ་ཡིན་ནོ། །སེམས་བསྐྱེད་དང་ནི་བསྔོ་བ་ནི་ཀུན་ལ་སྦྱར་རོ། །
ཕན་ཡོན་ནི་མདོ་ལས་བཤད་པའི་ཡུམ་གྱི་ཕན་ཡོན་ཐམས་ཅད་འབྱུང་སྟེ་དེ་ལྟར་ཐུན་བཞི་ལ་
སོགས་པར་བསླབ་བོ། །
མཇུག་རྗེས་སུ་ཡི་རངས་བ་ནི་བཅོམ་ལྡན་འདས་ཀྱིས་ཞེས་པ་སྟེ་ཡུམ་ཐམས་ཅད་
ཀྱི་རྗོད་བྱེད་ཐམས་ཅད་སྒྲའི་ཨ་དང༌། པརྗོད་བྱ་ཐམས་ཅད་དོན་གྱི་ཨར་བསྡུས་ནས་
གདུལ་བྱ་རྣམས་ཀྱིས་ཡུམ་རྟོགས་པར་མཛད་པ་དེ་ལ་བསྟོད་པ་སྟེ་དགའ་བའོ། །ཡི་གེ་
~4~

རྒྱལ་བའི་ཡུམ་ཡི་གེ་གཅིག་མ་རྒྱན་གྱི་མེ་ཏོག
གཅིག་ནི་ཆོས་ཀུན་ལེགས་སྟོན་པ། །རྒྱལ་བའི་ཡུམ་གྱི་ཚིག་དོན་ལེགས་བཤད་པས། །
བསོད་ནམས་ལེགས་པ་གང་ཐོབ་དེས། །འགྲོ་ཀུན་ལེགས་པའི་མཐར་ཐུག་ཐོབ་པར་ཤོག །
རྒྱལ་བའི་ཡུམ་ཡི་གེ་གཅིག་མ་རྒྱན་གྱི་མེ་ཏོག་ཅེས་བྱ་བ་ཤཱཀྱའི་དགེ་སློང་བཅོམ་ལྡན་རལ་
གྲིས་སྦྱར་བ་རྫོགས་སོ།། །།
~5~

ཐར་ལམ་གསལ་སྒྲོན་ལས། རྒྱལ་པོ་མདོ་བཅུའི་རྩ་འགྲེལ་ཕྱོགས་བསྒྲིགས།